Source: http://zdruzenje-bioenergetikov.si/?page=poslovnik_castno_razsodisce
Timestamp: 2018-09-21 10:26:40+00:00
Document Index: 706482

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Domov ! | Zemljevid strani | Odgovori na pogosta vprašanja | Izobraževanje | Število obiskov strani: 10395 od 1.1.2009
Poslovnik o delu častnega razsodišča Združenja bioenergetikov Slovenije
S tem pravilnikom se podrobneje ureja način in delo častnega razsodišča Združenja bioenergetikov Slovenije (v nadaljnjem besedilu razsodišče).
Častno razsodišče je v okviru svojih pooblastil samostojno na njegove odločitve nima nihče pravice vplivati.
Častno razsodišče je dolžno:
svoje delo statistično spremljati, predvsem morajo biti razvidni vzroki zaradi katerih je prišlo do postopkov ter števila rešenih in nerešenih primerov
vsako leto podati poročilo o svojem delu Skupščini združenja.
II. SESTAVA IN DELO ČASTNEGA RAZSODIŠČA
Častno razsodišče sestavljajo predsednik, podpredsednik in član. Skupščina izvoli tudi dva namestnika člana.
Člani razsodišča se izvolijo za dobo 4 let in so po poteku mandata ponovno izvoljeni.
Predsednik razsodišča vodi in organizira delo ter skrbi, da razsodišče hitro in kvalitetno opravlja svoje delo.
Če se postopek vodi zoper člana razsodišča, njegovega zakonca, zunajzakonskega partnerja ali sorodnika, se tega izloči in stopi na njegovo mesto nadomestni član.
V primeru trajnejše zadržanosti, smrti, ali izključitve predsednika razsodišča, opravlja njegovo funkcijo podpredsednik razsodišča.
III. UVEDBA IN VODENJE POSTOPKA
Postopek pred razsodiščem se začne z dnem, ko razsodišče prejme zahtevo za uvedbo postopka.
Razsodišče vodi postopek s smiselno uporabo določb zakona, ki ureja upravni postopek in se konča z izdajo sklepa.
Ko predsednik razsodišča dobi zahtevo za uvedbo postopka, iz zahteve in predloženih dokazov presodi o morebitni uvedbi pripravljalnega postopka.
Predsednik razsodišča lahko zahteva od vlagatelja dodatna pojasnila. Če predsednik ugotovi, da zahteva ne spada v delovno področje razsodišča, zadevo zavrže.
IV. VROČANJE
Vsa obvestila, sklepi in drugo pisno gradivo se vroča prizadetim osebno ali po pošti s povratnico; če se vroča, mora prizadeti podpisati vročilnico.
Udeležencem v postopku je potrebno vsa pisanja vročiti pravočasno. Za pripravo na obravnavo mora imeti prizadeti najmanj 8 dni časa.
Postopek za vabljenje prizadetega v postopku velja za priče, s tem, da je potrebno na vabilu navesti, da se vabijo kot priče.
V. PRIPRAVLJALNI POSTOPEK
Kadar predsednik razsodišča meni, da je potrebno opraviti pripravljalni postopek, s sklepom določi člana razsodišča, ki pripravljalni postopek vodi.
V pripravljalnem postopku se zberejo vsi dokazi, ki so potrebni za ugotovitev odgovornosti prizadetega v postopku. Po potrebi se lahko opravi tudi zaslišanje prizadetega kakor tudi prič.
O vseh opravljenih dejanjih v pripravljalnem postopku se mora voditi zapisnik. Pripravljalni postopek je treba opraviti brez odlašanja, najkasneje pa v 15 dneh od sklepa o določitvi člana razsodišča, ki pripravljalni postopek vodi.
VI. OBRAVNAVA PRED RAZSODIŠČEM
Ko član razsodišča, ki vodi pripravljalni postopek izdela pisno poročilo, razpiše predsednik razsodišča v osmih dneh obravnavo.
Obravnava se opravi v prisotnosti prizadetega. Obravnava se lahko opravi tudi v odsotnosti prizadetega, če je bilo vabilo pravilno vročeno, svojega izostanka pa ni opravičil.
Predsednik razsodišča najprej ugotovi udeležbo na obravnavi. Razsodišče izpelje dokazni postopek z zaslišanjem prizadetega ter prič in z vpogledom v dokazno gradivo.
Razsodišče konča razpravo, ko ugotovi, da je dejansko stanje dovolj razjasnjeno. Sklep o predmetu izida takoj po zaključku obravnave in ga takoj razglasi. Predsednik razsodišča je dolžan v roku 8 dni izdelati sklep v pisni obliki. Prizadeti se lahko odpove pisni odpravi sklepa.
Postopek pred razsodiščem na prvi stopnji je končan z izdajo pisnega sklepa.
O poteku obravnave pred razsodiščem se mora voditi zapisnik. Piše se po nareku predsednika razsodišča. Podpišejo ga: predsednik, zapisnikar, ter prizadeti v postopku. Z vsebino zapisnika se lahko seznani le organ, ki odloča o zadevi na drugi stopnji.
VII. SKLEP RAZSODIŠČA
Sklep razsodišča je lahko obsodilen ali oprostilen. Če je sklep obsodilen mora razsodišče ugotoviti stopnjo in izreči ukrep v skladu s 38. in 40. členom statuta Združenja bioenergetikov Slovenije.
VIII. UGOVOR ZOPER SKLEP RAZSODIŠČA
Zoper sklep razsodišča lahko udeleženec v postopku poda ugovor na skupščino, ki o zadevi odloči.
O ugovoru mora skupščina odločati na prvi naslednji seji oziroma izredni, če je nanjo uvrščena tudi ta točka.
Ugovor zoper sklep je možen zaradi bistvenih kršitev postopka, nepopolne ugotovitve dejanskega stanja ali izrečene prestroge sankcije. Skupščina lahko v postopku o ugovoru zoper sklep razsodišča sprejme naslednje odločitve:
skupščina lahko ugovor zavrne kot nedovoljen ali prepozen
pritožbi ugodi in izpodbijano odločitev razsodišča razveljavi in zadevo vrne v ponovno obravnavo in odločanje
ugovoru ugodi in spremeni odločitev razsodišča
ugovor zavrne kot neutemeljen in potrdi odločitev razsodišča.
IX. PRAVNOMOČNOST SKLEPA O PRESTOPKU
Sklep razsodišča je pravnomočen, če zoper njega ni vložen ugovor.
Ta pravilnik začne veljati takoj, ko ga s sklepom sprejme skupščina z dvotretjinsko večino prisotnih članov.